ועדת העבודה, הרווחה והבריאות, כנסת 20, פרוטוקול מספר 337, 2016-08-02 09:04

אלי אלאלוף: בוקר טוב, היום ה-2 באוגוסט 2016, כ"ז בתמוז התשע"ו, השעה 09:04 ואנחנו פותחים את הישיבה.

אלי אלאלוף: הייתה לנו כבר שיחה מקדימה ולכן אפשר גם לאחר וגם לסיים מהר.

אלי אלאלוף: קודם כל, אתם יושבים באותו צד וזה טוב.

<משה צין: כבוד היושב ראש, חבר הכנסת אלי אלאלוף, זה הרבה בזכותך.

<משה צין: זאת פעם ראשונה שאנחנו יושבים באותו צד.

אלי אלאלוף: אני שמח.

אלי אלאלוף: זה סימן טוב.

<דניאל בן אבו: כנראה שהפגישה המקדימה שלך הביאה אותנו למצב שיש סיכום שמכבד את נכי צה"ל, את ארגון נכי צה"ל, את הנכים במיוחד עליהם מדובר, את אגף השיקום ובוודאי את הוועדה.

<דניאל בן אבו: הלוואי שביתר הדברים נגיע לתוצאות כאלה כי הוויכוח צריך להיסגר באיזשהו מקום וצריך להגיע לכאן כדי לברך על המוגמר.

<דניאל בן אבו: אני מעריך ומכבד את מה שמשה מנסה לעשות כדי לממש את הנושא של הדיאליזה והזכאות רטרואקטיבית קצת כדי להיטיב עם אנשים שנמנעה מהם הזכאות הזאת.

<דניאל בן אבו: אין לי אלא לומר תודה.

אלי אלאלוף: אני מתרגש בשבילכם כי באמת מצד אחד יש מערכת שרוצה לתת, מצד שני יש מערכת שחייבת לקבל ואין ברירה אלא למצוא את שביל הזהב ביניכם וזה באמת מה שעשיתם.

אלי אלאלוף: רק שיימשך כך.

אלי אלאלוף: הלוואי.

אלי אלאלוף: בכל מקרה, בגילי מותר לי לתת עצות, תתחילו ותסיימו דברים כמה שיותר מהר.

<דניאל בן אבו: יכול להיות שבגישה שלך יהיה גם הסכם שלום הרבה יותר מהר משחשבנו.

אלי אלאלוף: אני בינתיים מתעסק בבעיות הפנימיות שלנו ואני שמח שאצלנו בתוך הבית אפשר למצוא פתרונות.

אלי אלאלוף: בואו נקרא את התיקון.

<שמרית שקד גיטלין: אולי נבהיר לפרוטוקול.

<שמרית שקד גיטלין: אני מבינה שדובר כאן כרגע על נוסח התקנות.

<שמרית שקד גיטלין: הוא יחול שלושים ימים מיום הפרסום ולא רטרואקטיבית.

<משה צין: אנחנו הולכים להעביר את זה מה-1 לינואר 2016.

<שמרית שקד גיטלין: זה לא מה שהגשתם.

<שמרית שקד גיטלין: הגשתם לנו: תחילתן של תקנות אלה שלושים ימים מיום הפרסום.

<קריאה: כי עדיין לא היה אישור של משרד המשפטים.

<הדס אגמון: גם אני למדתי על בקשה לרטרואקטיביות לפני עשר דקות בטלפון.

<משה צין: התקנה כבר הייתה כאן.

<הדס אגמון: אין בעיה.

<הדס אגמון: התקנה הייתה כאן עם בקשה.

אלי אלאלוף: יש אפשרות לתקן?

<הדס אגמון: אני מאמינה שתהיה אפשרות כי זאת חקיקה מיטיבה.

<הדס אגמון: זה לא משהו שאני יכולה לעשות על דעת עצמי.

<הדס אגמון: יש נוהל לגבי אישור חקיקה רטרואקטיבית.

<הדס אגמון: התקנות יאושרו, משרד הביטחון יפנה לגורם במשרד המשפטים שמאשר רטרואקטיבית.

<הדס אגמון: אני מניחה, כיוון שזאת חקיקה מיטיבה ושהעלות התקציבית משרד הביטחון עומד מאחוריה, אני מאמינה שזה יאושר.

<הדס אגמון: אני לא יכולה להגיד את זה.

<שמרית שקד גיטלין: כלומר, אין לך התנגדות שנאשר את זה כרגע גם בלי האישור הזה של משרד המשפטים ושזה ייבדק אחרי אישור התקנות.

<הדס אגמון: מה שיאושר כאן, יאושר.

אלי אלאלוף: תרשו לי להביע דעה.

אלי אלאלוף: במקרה זה משרד המשפטים לא קובע.

<הדס אגמון: את הנושא של הרטרואקטיביות, כן משרד המשפטים קובע.

<דניאל בן אבו: הזכאות הזאת היא לא זכאות חדשה שבאה להביא בשורה חדשה.

<דניאל בן אבו: יש כאלה שכן מקבלים אותה ואלה שלא מקבלים אותה, בעצם מקופחים ביחס לאלה שמקבלים אותה.

אלי אלאלוף: זה רק עניין טכני.

<דניאל בן אבו: הכוונה בשיחה שלנו הייתה שמאז הגשת התקנה, היא תהיה מה-1 בינואר 2016.

<שמרית שקד גיטלין: חקיקת משנה, בסופו של דבר מפורסמת על ידי משרד המשפטים ברשומות ולכן אנחנו לא נרצה לעשות משהו שבסופו של דבר לא יפורסם ולא יהיה לו איזשהו טעם.

<שמרית שקד גיטלין: כלומר, לא תהיה לו משמעות.

<שמרית שקד גיטלין: זה ייכנס לתוקף רק עם הפרסום ברשומות.

<הדס אגמון: בכל אופן, השר צריך להתקין את זה.

<הדס אגמון: עכשיו הוועדה מאשרת ואז זה חוזר לשר הביטחון כדי להתקין.

<שמרית שקד גיטלין: מבחינתך אין מניעה שנאשר גם את ה-1 בינואר 2016, רטרואקטיבית?

<הדס אגמון: לא.

<הדס אגמון: אני מציעה שנאשר את מה שהונח.

<שמרית שקד גיטלין: מה שהונח, זה לא רטרואקטיבי.

<הדס אגמון: נכון.

אלי אלאלוף: למה?

<משה צין: משרד הביטחון מבקש מה-1 בינואר 2016.

<הדס אגמון: משרד הביטחון צריך לפנות לממונה על חקיקת משנה שלה הסמכות לפי הנחיית היועץ לאשר חקיקה רטרואקטיבית.

<הדס אגמון: זה לא נעשה.

<הדס אגמון: היה אפשר לעשות את זה לפני שבוע וזה לא נעשה.

אלי אלאלוף: ברשותכם, היות וזו חקיקה והאחריות העליונה היא של הנבחרים, במקרה פה אחד היום, אנחנו נאשר מה-1 בינואר 2016 והפרוצדורה הפנימית תיעשה במשרד המשפטים.

אלי אלאלוף: אם יש בעיה במשרד המשפטים ותרצו לחזור, בבקשה.

<הדס אגמון: מדובר בחקיקת משנה שמגיעה לאישור הוועדה.

<הדס אגמון: אחר כך השר צריך להתקין אותה בכפוף להנחיות היועץ.

אלי אלאלוף: זה ייעשה.

אלי אלאלוף: יעשו את זה במקביל.

<הדס אגמון: כמובן שאני לא יכולה להגיד לוועדה מה לעשות.

<הדס אגמון: היא סוברנית לחלוטין.

אלי אלאלוף: ברשותך, את יכולה לקרוא?

<שמרית שקד גיטלין: תקנות הנכים (תגמולים ושיקום) (תוספת למימון צרכים מיוחדים) (תיקון), התשע"ו-2015 בתוקף סמכותו לפי סעיפים 7ב ו-48 לחוק הנכים (תגמולים ושיקום), התשי"ט-1959 (נוסח משולב) ובאישור ועדת העבודה הרווחה והבריאות של הכנסת, אני מתקין תקנות אלה: 2.

<שמרית שקד גיטלין: הוספת תקנה 8ב אחרי תקנה 8א לתקנות הנכים (תגמולים ושיקום) (תוספת למימון צרכים מיוחדים), התשס"ג-2003, יבוא: "8ב.

<שמרית שקד גיטלין: תוספת לפגוע כליות המטופל בדיאליזה נכה פגוע כליות והמטופל בדיאליזה באופן קבוע, יקבל, נוסף על זכאותו על פי תקנות אלה, תוספת של עשרים משקולות".

<שמרית שקד גיטלין: אני רוצה להבין את עמדת המשרד לגבי התחילה.

<משה צין: עמדת המשרד היא שאנחנו מבקשים מה-1 בינואר 2016.

<שמרית שקד גיטלין: 3.

<שמרית שקד גיטלין: תחילה תחילתן של תקנות אלה מיום 1 בינואר 2016.

אלי אלאלוף: אני בעד לרשום בפרוטוקול – תרשמי - שמשרד המשפטים ומשרד הביטחון יעשו את הפרוצדורה המתאימה היות והתקבלה כאן החלטה רטרואקטיבית.

אלי אלאלוף: הצבעה

אלי אלאלוף: תקנות הנכים נתקבלו.

אלי אלאלוף: התקנות אושרו פה אחד.

אלי אלאלוף: אני שמח להתחיל את הבוקר באווירה כזאת.

אלי אלאלוף: תודה רבה.